אלמנך

אַלְמָנָךְ (אולי מערבית: المناخ. תעתיק מדויק: אלמנאח') או ספר שנה הוא כרונולוגיה או לוח שנה עם תוספת מידע בתחומים שונים. האלמנך מתאר בדרך כלל את המתרחש בתחום מסוים בתקופה קצובה וערוך בטבלאות. האלמנך כולל מראי מקומות, קטעי פרשנות וניתוחים סטטיסטיים בתחום שהוא סוקר בהרחבה. אלמנך יכול להכיל מידע אסטרונומי כמו זמני הזריחה והשקיעה של השמש או הירח, ליקוי חמה או ירח וכן זמני גאות ושפל, רשימות מסוגים שונים, "קוי הזמן" בתחומים שונים ועוד. השימוש הראשון הידוע במילה אלמנך הוא בכתבי רוג'ר בייקון בלטינית משנת 1267. מקור המילה הוא לטינית, mānǎchus. התחילית ״אל-״ נפוצה במילים שמקורן בשפה הערבית כמו אלגברה ואלכוהול, אך מילה זו אינה קיימת בערבית הספרותית ואין הסבר אטימולוגי ברור שמקשר את המשמעות המקובלת למילה דומה בערבית. קיימים הסברים משוערים למקור ערבי, אך גם השערות למקור ספרדי, יווני או למילה שהומצאה באירופה עם צלצול ערבי מכוון (בימי הביניים ערבית הייתה שפתם של מתמטיקאים ומדענים ידועים במערב). Almanach Perpetuum, האסטרונום וההיסטוריון היהודי אברהם זכות חיבר אלמנך ניווט ובו לוחות אסטרונומיים. החל משנת 1938 חברת אנציקלופדיה בריטניקה מפרסמת בכל שנה אלמנך המסקר את אירועי השנה החולפת. האלמנכים זמינים ברשת האינטרנט החל ממהדורת שנת 1994 (המסקרת את אירועי שנת 1993). האלמנך האסטרונומי (אנ'): מתפרסם על ידי המצפה הימי של ארצות הברית (USNO) (אנ') ומשרד האלמנך הימי של הוד מלכותו (HMNAO) (אנ'). הוא כולל נתונים נוספים שמספקים מדענים רבים מרחבי העולם ונחשב למקור עולמי לנתונים אסטרונמיים יסודיים. לעיתים קרובות הוא הראשון שמפרסם את החלטות האיגוד האסטרונומי הבינלאומי. אלמנך GPS: אלמנך המערכת GPS מכיל – כחלק מן המידע המשודר מכל לוויין GPS – נתוני מסלול ומצב עבור כל לווייני המערכת הפרושים, מודל יונוספירה ומידע לגבי זמן GPS כדי לסנכרן עם זמן UTC. בכך הוא עונה על צרכים דומים לאלו שעבורם נבנה האלמנך הבבלי הקדום, אשר איפשר לאתר גרמי שמיים. מידע נוסף על אלמנך GPS בערך אותות GPS. לוח דבר בעתו: מתמקד בענייני הלכה ומנהג, אסטרונומיה וימי שנה של רבנים. יוצא לאור בבני ברק החל משנת ה'תשמ"ו (1986) בעריכת מרדכי גנוט. לדעת מומחים הלוח הוא המרשים והמקיף בלוחות היוצאים לאור בישראל. במהדורתו הנוכחית הלוח מחזיק כ-1500 עמודים מדי שנה. ספר השנה האסטרונומי: ספר אלקטרוני המתעד אירועים אסטרונומיים הניתנים לצפייה מישראל, מידע על פעילויות ומוסדות אסטרונומיים ציבוריים בישראל, וכן מילון, פרקי מבוא ומידע אסטרונומי כללי, בעריכת יגאל פת-אל. עד שנת 2012 הספר יצא לאור בשם "אלמנך שמי ישראל" על ידי האגודה הישראלית לאסטרונומיה. החל משנת 2012 יוצא הספר לאור באופן פרטי על ידי היל"א – המרכז הישראלי למידע אסטרונומי ויבואן הטלסקופים "קוסמוס". ספרי השנים טונאלמאטל אלמנך (ניווט) ספר העובדות העולמי סדר הדורות ספר היובלים מדיה וקבצים בנושא אלמנך בוויקישיתוף אהרן פריימן, ‏"אלמנך", במהדורת 1901–1906 של האנציקלופדיה היהודית (באנגלית) ג'וזף ג'ייקובס, ‏"Year-book", במהדורת 1901–1906 של האנציקלופדיה היהודית (באנגלית) פרופ' יהושע ליברמן, אלמנך התנ"ך מרדכי גנוט, לוח דבר בעתו - תשע"א, בני ברק, באתר היברובוקס. דף ספר השנה האסטרונומי, באתר היל"א - המרכז הישראלי למידע אסטרונומי. יגאל פת-אל, ספר השנה האסטרונומי מהדורת שנת 2023, באתר יבואן הטלסקופים "קוסמוס". יגאל פת-אל, (ספר השנה האסטרונומי מהדורת 2022 בארכיון Wayback Machine (אורכב 20.12.2022)) יגאל פת-אל, (ספר השנה האסטרונומי מהדורת 2020 בארכיון Wayback Machine (אורכב 17.07.2020)) אלמנך, באתר אנציקלופדיה בריטניקה (באנגלית) אלמנכים, דף שער בספרייה הלאומית "אלמנח", האנציקלופדיה העברית, כרך ג', עמ' 695. פרסום האלמנך האסטרונומי ל 2015 ISBN מספר 9780707741499 ד"ר אהרן ארנד, המחלקה לתלמוד, דף שבועי מספר 755 פרשת אמור ויום העצמאות, ה'תשס"ח, אוניברסיטת בר-אילן, הפקולטה למדעי היהדות, לשכת רב הקמפוס.